इस अवसर पर बोलते हुये,राष्ट्रपति ने इस्कॉन के योगदान की गहरी प्रशंसा करते हुए इस केंद्र का आह्वान किया कि वह शांति,सौहार्द,प्रेम तथा करुणा का संदेश फैलाते हुये स्वयं को मानवता की सेवा में समर्पित करे| उन्होंने इस्कॉन की प्रगति और विकास को एक तीव्र गति का आंदोलन तथा इस उक्ति का उदाहरण बताया कि जो विचार प्रासंगिक होता है उसे कोई चीज नहीं रोक सकती| उन्होंने कहा कि भारतीय संस्कृति कभी भी दूसरों पर विजय पाकर अथवा हक़ छीनकर नहीं फैली है| सदियों पहले ही भारतीय संतों ने सभी की खुशहाली के लिए कामना की थी|